આ વાક્યની ખાસિયત શું છે, કહી શકો? થોડી મગજમારી કરશો તો સમજાશે કે આ વાક્ય ડાબેથી જમણે વાંચો કે જમણેથી ડાબે વાંચો… બન્ને વખતે એનો અર્થ એક જ થાય છે! આ પ્રકારના વાક્યો કે શબ્દો કે નંબરોની ગોઠવણીને ‘પેલીનડ્રોમ’ તરીકે ઓળખવામાં આવે છે. સામાન્ય રીતે આપણે શબ્દ રમત દ્વારા ગમ્મત મેળવવા ખાતર આવા પેલીનડ્રોમ મમળાવતા હોઈએ છીએ. દા.ત. “લીમડી ગામે ગાડી મલી.” પેલીનડ્રોમિક વાક્યરચનામાં શબ્દોની ગોઠવણીનું જ મુખ્ય મહત્વ છે. જો શબ્દો જરા પણ આઘા-પાછા થાય કે એમની ગોઠવણીમાં કંઈક ઉમેરો-ઘટાડો થાય તો આખા વાક્યની મઝા મરી જાય!